Nr.­­­­­­­­­­ \_\_\_\_\_\_ Prot Tiranë,më \_\_\_ . \_\_\_\_. 2022

**KONTRATË**

**PËR MBËSHTETJE FINANCIARE ME FONDE PUBLIKE**

E lidhur sot më dt. midis palëve kontraktuese:

Komitetit për Pakicat Kombëtare**,** me qendër në Tiranë, në adresën rruga e Durrësit Nr. 27 ,e përfaqësuar nga **\_\_\_\_\_\_\_\_\_\_\_\_\_\_\_\_\_\_\_\_\_\_\_ Kryetar,** sipas Vendimit të Këshillit të Ministrave Nr. 769 datë 15.12.2021, Kreu II pika 8, për efekt të kësaj kontrate, ***"Financuesi".***

dhe

**Z. \_\_\_\_\_\_\_\_\_\_\_\_\_\_\_\_\_\_\_\_\_\_\_** në cilësinë e \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (subjekti përfitues), që këtej e tutje i quajtur, për efekt të kësaj kontrate, ***"Përfituesi".***

**Neni 1**

**Objekti i kontratës**

Objekti i kësaj kontrate është mbështetja financiare e projektit specifikimet e të cilit dhe koha e zhvillimit, përcaktohen sipas Aneksit 1*.*

Palët bien dakord se shuma e financimit e akorduar nga Financuesi, sipas përcaktimeve të nenit 6 më poshtë, do të shërbejë për të mbuluar plotësisht apo pjesërisht shpenzimet e Përfituesit sipas Aneksit 2.

**Neni 2**

**Baza ligjore**

Kontrata hartohet në bazë të dispozitave ligjore të parashikuara nga nenet 419 e në vijim të Kodit Civil të Republikës së Shqipërisë, në mbështetje të nenit 21 Kreu III të Ligjit nr. 96/2017 “Për mbrojtjen e pakicave kombëtare në Republikën e Shqipërisë”, VKM Nr. 769 datë 15.12.2021,Ligji për Tatim mbi Burimin*,* si dhe çdo dispozitë tjetër ligjore, për aq sa është e zbatueshme.

**Neni 3**

**Kohëzgjatja**

Efektet juridike të kësaj kontrate fillojnë që nga dita e nënshkrimit te kontratës deri në përmbushjen e detyrimeve të parashikuara në të, sipas kritereve dhe afateve të përcaktuara në dispozitat e kontratës dhe Anekset bashkëngjitur për aq sa janë të zbatueshme.

**Neni 4**

**Të drejtat dhe detyrimet e Financuesit**

Në bazë të kësaj kontrate "Financuesi" ka të drejtë dhe merr përsipër, si më poshtë:

1. *"Financuesi"* ka të drejtë të kërkojë përmbushjen në kohë dhe me cilësi të projektit të përcaktuar në Anekset e kësaj kontrate.
2. "*Financuesi*" ka të drejtë t'i reklamojë "*Përfituesit*" cilësinë e dobët të realizimit të veprimtarive sipas kësaj kontrate, sipas projektit/preventivit pjesë përbërëse e saj.
3. *"Financuesi",* në rast të mospërmbushjeve të detyrimeve kontraktore të Përfituesit, ka të drejtë të procedojë me penalitetet sipas përcaktimeve të bëra në nenin 7 të kësaj kontrate.
4. *"Financuesi”* merr përsipër të paguajë "*Përfituesin*", sipas parashikimeve të nenit 6 të kësaj kontrate.

**Neni 5**

**Të drejtat dhe detyrimet e Përfituesit**

Në bazë të kësaj kontrate "*Përfituesi*" ka të drejta dhe detyrime si më poshtë:

1. *"Përfituesi*" merr përsipër të përmbushë të gjitha detyrimet dhe të kryejë veprimtaritë sipas kësaj kontrate në përputhje me objektin e saj. Merr përsipër të përmbushë të gjitha detyrimet dhe të kryej veprimtaritë sipas natyrës përshkrimit dhe kohës së përcaktuar në Anekset 1 dhe 2.
2. Në kryerjen e veprimtarive objekt i kësaj kontrate, detyrohet të respektojë të gjitha detyrimet që lindin nga Ligjit nr.35/2016 *“Për të Drejtën e Autorit dhe të Drejtat e Tjera të Lidhura me të”, i ndryshuar.*
3. "*Përfituesi*" ka për detyrë të vërë në dispozicion të *uFinancuesit”* informacion përshkrues të mbarëvajtjes dhe ecurisë së veprimtarive që financohen pjesërisht apo plotësisht nga Financuesi sipas objektit të kësaj kontrate, brenda një afati 10 (dhjetë) ditor para zhvillimit të aktivitetit.
4. "*Përfituesi*", në bazë të kësaj kontrate, duhet që, në të gjitha materialet promocionale shoqëruese, ftesa, postera, pllakate të ndryshme, publicitetit në median vizive, të shkruar

apo elektronike të realizuara apo të porositura nga Përfituesi, të vendosë sloganin "*Me mbështetjen e Komitetit për Pakicat Kombëtare" dhe Logon e Komitetit.* Po kështu, duhet të reklamojë projektin edhe sipas parashikimeve të përcaktuara në Aneksin 1.

1. "*Përfituesi*" ka për detyrë të vërë në dispozicion të *uFinancuesit”,* tirazhe/kopje/produkte/ftesa/bileta, lidhur me aktivitetin e mbështetur financiarisht, në varësi të shumës së financimit.
2. Në proporcion të drejtë me shumën e akorduar, *"Përfituesi*", brenda një afati 30 (tridhjetë) ditor nga përfundimi i afatit të zhvillimit të veprimtarisë, duhet të paraqesë të dokumentuar situacionin e realizimit të fondit të financuar sipas kësaj kontrate dhe faturën përkatëse. Shpenzimet e kryera nga "*Përfituesi*", për të gjithë zërat e financuara nga financuesi, duhet të justifikohen me dokumentet e mëposhtëm origjinalë apo kopje të noterizuara:

* **kontratë shërbimi me të tretët; faturë tatimore dhe dokumentacion (likujdim i pagesave bankare ose kupon i kasës fiskale për likujdimet kesh;**
* **faturë tatimore për blerjet shoqëruar me likujdim bankar ose për blerjet kesh, kuponin e kasës fiskale**
* **relacion financiar i detajuar në dy kopje;**
* **raport përshkrues nga Përfituesi mbi realizimin e veprimtarive që financohen nga Financuesi sipas kësaj kontrate.**

1. "*Përfituesi*", detyrohet të njoftojë zyrtarisht "*Financuesin*", për ndryshimet e mundshme që mund të ndodhin në veprimtaritë e financuara nga Financuesi, ndryshime në afatet kohore të parashikuara. Këto i paraqiten për miratim KPK.

8. "*Përfituesi*" në rast mosrealizimi të zërave apo veprimtarive që financohen nga Financuesi sipas kësaj kontrate, është i detyruar të kthejë shumën e marrë në llogarinë e "*Financuesit*" brenda 30 ditëve nga njoftimi zyrtar i Financuesit.

Për pagesat honorare personat juridik, fizik duhet të paraqiten kontrata me individët, listpagesa shoqëruar me deklarimin e tatimit mbi burimin, xhirimi bankar për degën e tatimeve sipas legjislacionit në fuqi.

Për financimet që i jepen individëve përfitues, shumës totale do ti mbahet tatimi në burim sipas legjislacionit në fuqi.

**Neni 6**

**Financimi dhe modalitetet e Pagesës**

1. Vlera e financimit sipas kësaj kontrate, në **shumën \_\_\_\_\_\_\_\_\_\_\_\_\_** **lekë**, do të paguhet nga ana e "*Financuesit*" sipas modaliteteve të parashikuara në këtë kontratë dhe Anekseve të saj.
2. Në këtë vlerë janë të përfshira TVSH, komisionet bankare dhe të gjitha detyrimet fiskale apo detyrime të tjera që njeh legjislacioni shqiptar. Për shërbimin që kryhet për krijimtari, interpretim dhe ekzekutim, në bazë të ligjit nr. 8438, dt. 28.12.1998 *"Për tatimin mbi të ardhurat*"*, i ndryshuar*, në çdo rast, personat fizikë të paregjistruar, përfitues, tatohen në burim mbi të ardhurat, përfshirë pagesa të tilla që u bëhen personave, të cilët punësojnë artistë apo ndërmjetësojnë për shfaqjet e tyre. Këto pagesa do të realizohen nëpërmjet transaksioneve bankare:
3. Kjo shumë do të paguhet sipas fazave të mëposhtme:

**Faza e parë:**

**80%** të shumës së akorduar “*Përfituesi*” e përfiton jo më vonë se 30 (tridhjetë) ditë kalendarike punë para datës së zhvillimit të aktivitetit. Pagesa do te realizohet pas paraqitjes se faturës tatimore.

**Faza e dytë:**

**20%** të shumës së akorduar, “*Përfituesi*” e përfiton pas realizimit dhe përfundimit të veprimtarive të parashikuara në Aneksin 1 dhe 2 dhe në çdo rast pas dorëzimit të gjithë dokumenteve origjinalë (apo kopje të noterizuara) justifikues që vërtetojnë zbatimin e detyrimeve të parashikuara në këtë kontratë. Kjo shumë, do të derdhet në llogarinë bankare

të "*Përfituesit*" sipas të dhënave të përcaktuara në Aneksin 2 të kësaj kontrate. Pagesa do te realizohet pas paraqitjes se faturës tatimore.

**Neni 7**

**Kushte penale vlerësuese**

1. Në rast të mosrealizimit të veprimtarive që financohen nga Financuesi sipas kësaj kontrate, për çfarëdolloj shkaku apo arsyeje, "*Përfituesi*" është i detyruar t'i kthejë "*Financuesit*" të gjithë shumën e marrë, pas njoftimit të arsyetuar të "Financuesit" dhe do të pezullohet për 2 (dy) vjet nga financimet që do të japë Komiteti i Pakicave Kombëtare, vetëm nëse shkaqet e mosrealizimit nuk konsiderohen Forcë Madhore.
2. Për shkelje të afateve të përcaktuara pikës 6 të nenit 5 "*Përfituesi*" detyrohet të paguajë në favor të *"Financuesit*" një shumë të barabartë me 1% të vlerës së kësaj kontrate në ditë deri në përfundim të kthimit të shumës së marrë.
3. Për shkelje të afateve të përcaktuara në pikën 1 të nenit 6 "*Financuesi*" detyrohet të paguajë në favor të *"Përfituesit*" një shumë të barabartë me 0,5% të vlerave për t’u paguar për çdo ditë vonese, deri në datën e pagesës.

**Neni 8**

**Forca Madhore**

1. *"Përfituesi*" nuk do të jetë përgjegjës ndaj *"Financuesit"* për mospërmbushjen e detyrimeve të tij, në rastin kur kjo moskryerje detyrimi shkaktohet nga një Forcë Madhore.
2. Ngjarjet e Forcës Madhore janë ngjarje përtej kontrollit të *"Përfituesit",* të cilat ndodhin pas datës së nënshkrimit të kësaj kontrate, dhe të cilat nuk mund të ishin me arsyen e shëndoshë të parashikueshme në kohën e nënshkrimit të kësaj kontrate, dhe pasojat e të cilave nuk mund të kapërcehen pa shpenzuar në mënyrë të paarsyeshme në kohë dhe në para nga pala e interesuar.

**Neni 9**

**Detyrime të përbashkëta**

Palët kanë detyrimin të sillen me korrektësi dhe paanësi kundrejt njëra-tjetrës. Kjo nënkupton, përveç të tjerave që palët gjatë përmbushjes së detyrimeve kontraktore dhe ushtrimit të aktivitetit të tyre kujdesen të mos cënojnë njëra-tjetrën në lidhje me imazhin apo emrin e mirë, si dhe të drejtat e tjera të parashikuara në legjislacionin në fuqi, duke marrë parasysh dhe konventat ndërkombëtare në këtë fushë, ku shteti shqiptar është palë.

**Neni 10**

**Monitorimi i kontratës**

Në zbatim të ligjit nr. 10 296, datë 8.7.2010 “*Për menaxhimin financiar dhe kontrollin*”, për mirëmenaxhimin e fondeve buxhetore.

Palët bashkëpunojnë në kryerjen e monitorimit që do të zhvillohet nga “*Financuesi*” apo çdo institucion varësie i autorizuar prej tij, për zërat të cilat financon dhe për gjithë cilësinë e veprimtarisë.

**Neni 11**

**Zgjidhja e mosmarrëveshjeve**

Çdo mosmarrëveshje midis palëve nënshkruese të kontratës do të zgjidhet me mirëkuptim midis tyre, në rast të kundërt palët do t'i drejtohen Gjykatës kompetente, pas ezaurimit të ankimit administrativ, pranë Komitetit të Pakicave Kombëtare.

**Neni 12**

**Dispozita të fundit**

1. Çdo korrespondencë që palët do t'i drejtojnë njëri-tjetrit do të bëhet në mënyrë zyrtare. Për rastin e korrespondencave të "*Financuesit*" ato do të dërgohen në adresë të "*Përfituesit"* sipas të dhënave të përcaktuara në Aneksin 1. *Përfituesi* do t'i dorëzojë në (3) tre kopje pranë Zyrës së Protokollit të Komitetit të Pakicave Kombëtare. Anekset që shoqërojnë këtë kontratë janë pjesë përbërëse e saj dhe janë të pranuara nga të dy palët.
2. Çdo aspekt tjetër i paparashikuar në këtë kontratë do të rregullohet në bazë të dispozitave ligjore dhe nënligjorë në fuqi.
3. Çdo ndryshim i neneve të kësaj kontrate bëhet me miratim të dy palëve.

Kontrata përpilohet në 3(tre) kopje, në gjuhën shqipe, prej të cilave 2 (dy) kopje i mban *Financuesi* dhe 1 (një) kopje *Përfituesi.*

**FINANCUESI PËRFITUESI**

**KOMITETI PËR PAKICAT KOMBËTARE**

**Aneks 1**

1. **Të dhënat e subjektit përfitues dhe projektit:**

Subjekti fitues : Shoqata \_\_\_\_\_\_\_\_\_\_\_\_\_\_\_\_\_\_, përfaqësuar nga z. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ kryetar, Drejtues i Projektit.

Nr. NIPTIT :

Adresa : .

Cel :

E-mail :

Titulli i projektit:

Periudha e realizimit të projektit:

1. **Në zbatim të pikës 4 nenit 5 përfituesi duhet:**
   1. Të vendosë logon e Komitetit për Pakicat Kombëtare dhe ndërlidhje (link) në website [www.pakicatkombetare.gov.al](http://www.pakicatkombetare.gov.al);
   2. Në të gjitha materialet promocionale të projektit të vendose logon e Komitetit për Pakicat Kombëtare

**Aneks 2**

**PREVENTIV**

**PËR**

**PROJEKTIN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_QË DO TË ZHVILLOHET NË QYTETIN E \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, NË\_\_\_\_\_\_\_\_\_\_\_\_\_\_\_\_\_\_\_2022, ORGANIZUAR NGA SHOQATA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Lloji i shpenzimit** | **Njesia** | **Sasia** | **Çmimi në Lekë** | **Shuma në leke** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **SHUMA TOTALE** |  |  |  |  |

Përfituesi : Shoqata \_\_\_\_\_\_\_\_\_\_\_\_\_\_\_\_\_\_\_\_ perfaqesuar nga z.\_\_\_\_\_\_\_\_\_\_\_\_\_\_\_\_\_\_\_ kryetar, Drejtues i Projektit

Nr. NIPTIT :

Adresa :

E-mail :

**Banka :**

Nr.Llogarisë (në lekë) :

IBAN :